Lav et referat af nedenstående tekst:

Tekst:
Den konstante sammenligning mellem Jonas Vingegaard og Tadej Pogacar fortsætter for fuld styrke i 2023. Fredag vandt Vingegaard for første gang i år, og straks efter hans sejr trækkes der linjer mellem nummer et og to i sidste års Tour de France. ”Hold min øl, Tadej. Vingegaard vinder på sin første mulighed”, som Cykling Weekly eksempelvis skriver. - Hvis han fortsætter med at have de ben, han havde i dag, er det ret plausibelt, at han ligesom Pogacar vinder tre etapesejre i sit første løb. Jonas Vingegaards første sejr i sæsonen fandt sted på 2. etape i O Gran Camiño, hvor han kørte alene over målstregen . 1. etape af løbet blev neutraliseret cirka 20 kilometer fra mål på grund af snevejr , så her havde danskeren ikke mulighed for at vinde. Fredag kunne hverken vejret eller konkurrenterne dog stoppe Vingegaard, der angreb med 2,3 kilometer til mål på den afsluttende stigning. Wielerflits : - På ingen tid havde han et forspring på 15 sekunder, og det blev udvidet til 21 sekunder ned til Ruben Guerreiro. Nieuwsblad : - Så du det, Pogacar? Jonas Vingegaard viser omgående, at han er klar og vinder bjergetape efter angreb. Marca : - Jumbo-Visma rytteren var stærkest på Monte Trega, hvor han udnyttede et godt forarbejde af sin holdkammerat Kruijswijk. Cyclingnews : - Vingegaards form var ukendt indtil i dag, hvor han stormede væk og tog sin første sejr. O Gran Camiño fortsætter med endnu en bjergetape lørdag, hvorefter løbet rundes af med en 18 kilometer lang enkeltstart søndag. Allerede i marts kommer Jonas Vingegaard og Tadej Pogacar til at køre mod hinanden, når de begge stiller op i Paris-Nice.

Referat:
”Så du det, Pogacar?” Jonas Vingegaards etapesejr i O Gran Camiño bemærkes i flere internationale medier.